****

*10 iunie 2020*

**Declarație**

Platforma pentru Egalitate de Gen şi Coaliţia Naţională ”Viaţă fără violenţă în familie” își exprimă profunda dezamăgire și îngrijorare față de trei situații publice care au avut loc în ultimele 7 zile:

1. **Comentariile jignitoare ale internauților, cu etichetări neadmisibile și atac dur la persoană, nu la ideile exprimate, prin limbaj obscen fără precedent ca intensitate, în adresa ministrei de la sănătate, Viorica Dumbrăveanu, protagonista emisiunii din 4 iunie 2020 de la TV8,** <https://www.facebook.com/tv8moldova/videos/662020921041911>**;**
2. **Comportamentul agresiv şi violent al deputatului Grigore Novac și reacția deputatului Mihail Popușoi în cadrul emisiunii din 8 iunie 2020, la TV8,** <http://subiectulzilei.md/novac-pentru-mine-la-fel-ca-si-pentru-marea-majoritate-a-barbatilor-din-tara-noastra-familia-este-un-lucru-sfant/?fbclid=IwAR0JF6UbQ3cLKDRNYZ5xWvgnElbhaV6B20AChsfUEJIspTrSK081rQD8ZAQ>**.**

**Asemenea reacţii şi comentarii** normalizează violenţa şi comportamentul brutal, agresiv pentru bărbaţi în situaţii de conflict. Or, acest gen de comportamente multiplică cazurile de violență şi încurajează atitudinea tolerantă față de abuzurile fizice atât în spațiul public, precum și în cel privat;

1. Instigare la violenţă de către deputatul Grigore Novac „Nemerenco trebuie trasă de urechi pentru ce a făcut în sistemul medical” <https://www.facebook.com/watch/?v=1546270312220869>;
2. Exprimarea sexistă a deputatului Adrian Lebedinschi, care, în cadrul unei dezbateri de la canalul TV8 din 10 iunie curent, a făcut următoarea comparație: "Eu am venit în Parlament nu pentru că să arăt că sunt **fată mare** (*subl. n.)*, eu am venit să lucrez." <https://www.youtube.com/watch?v=E4m8AbNr2uU>, min 58.19.

Această atitudine întăreşte superioritatea unui reprezentant al sexului masculin asupra celui feminin implicit și prin prisma statutului marital al femeilor care, dacă sunt nemăritate, nu ar avea capacitate de muncă și rezultate în parlament, guvern, la președinție, ci doar abilități de figurație.

E cazul, în acest context, să nu ignorăm și să luăm în considerare că sporește numărul de cazuri de violență domestică în situația pandemică de COVID-19. Conform datelor prezentate de politie fenomenul este în creștere cu 10%, iar Linia directă națională consemnează o creștere cu 35% , Membrele și membrii Platformei pentru Egalitate de Gen şi Coaliţiei Naţionale ” Viaţă fără violenţă în familie” condamnă orice comportament, mesaj care încurajează aplicarea forței fizice, incitarea la ură și fortifică stereotipurile sociale deja existente care alimentează segregarea și antagonismul distructiv şi stigma.

În acest sens, este esențial şi responsabil să avem cu toţii discursuri non-violente, atitudini şi comportamente respectuoase deopotrivă față de femei și bărbați, indiferent de apartenența lor politică, de gen, de vârstă, statut civil etc.

Prin urmare, solicităm următoarele:

1. Condamnarea publică a comportamentelor agresive, mesajelor sexiste, discriminatorii și degradante, expuse mai sus;
2. Promovarea și adoptarea unui comportament non-violent, bazat pe respect și limbaj public civilizat, în special din partea reprezentanților/-telor autorităților publice care trebuie să reprezinte un exemplu de conduită pentru societatea întreagă și corectitudine politică
3. Solidarizarea publică cu persoanele care sunt discriminate, agresate atât în medii fizice, precum și în mediul online prin comentarii, etichetării care cad sub incidența flaming-ului (incitare la ură, denigrare etc.) sau și cyberbullying-ului (violență verbală, psihologică și hărțuire online);
4. Atenționarea mass-media la preluarea și distribuirea mesajelor de acest gen și accentele pe care le pune în elucidarea unor asemenea situații.

**Semnatari/semnatare:**

Platforma pentru Egalitate de Gen

Coaliţia Naţională „Viaţă fără violenţă în familie”